Futbol bo‘yicha Ispaniya terma jamoasining sobiq bosh murabbiyi Xaver Klemente Madridning «Real» klubi hujumchisi Krishtianu Ronaldu va «Barselona» forvardi Lionel Messini o‘zaro solishtirdi. Bunda argentinalik futbolchi g‘olib chiqqan. «Messi hammadan zo‘r. U boshqalar qila olmaydigan ishlarni qiladi. Bu boshqalar kuchsiz o‘yinchi degani emas. Sen sendan ham kuchliroq futbolchi bo‘lsa dunyodagi eng yaxshi o‘yinchi bo‘la olmaysan. Ronaldu, senda qorin muskullari Messidan yaxshiroq, bo‘ying ham uzunroq va “ikkinchi qavatda” foydaliroq harakat qilasan. Krishtianuni Messidan kuchliroq qiladigan narsalar bor, biroq Messi undan texnika, o‘yinni ko‘ra bilish va tushunish bo‘yicha oldinda. Ronaldu o‘zini baxtli his qilishi va dunyodagi ikkinchi raqamli eng zo‘r o‘yinchi ekanidan faxrlanishi lozim. Sportchi uchun boshqalarning iste’dodini tan olishdan kattaroq oliyjanob ish yo‘qdir», - deya Klementening so‘zlarini keltiradi Cadena Ser. Xaver Klemente